SANParke-werker in hof oor Mauritius-vakansie | Maroela Media
SANParke-werker in hof oor Mauritius-vakansie
'n Voormalige werknemer van SANParke, wat glo sy posisie misbruik het om 'n vakansie na Mauritius en 'n plasmatelevisiestel te ontvang, het in die hof verskyn.
Terence Claassen (40) van Worcester het Vrydag in die hof vir gespesialiseerde handelsmisdaad in Bellville verskyn. Claassen moet nog pleit op die vier aanklagte van bedrog, vier van korrupsie, een van vervalsing en een van diefstal.
Volgens die klagstaat was Claassen die bestuurder van 'n infrastruktuurprojek wat daarop gemik was om armoede te verlig. Die projek het die verskaffing van elektrisiteit en water aan die Kraalbaai-nedersetting behels.
SANParke het weens die kompleksiteit van die projek 'n ingenieur aangestel vir die beplanning en ontwerp van die kragverskaffing, terwyl tegnici die beplanning van die pyplyn behartig het. Volgens SANParke se beleid oor verkrygings, aankope of kontrakte bo die waarde van R200 000, moet 'n amptelike tenderproses gevolg word.
Volgens die klagstaat was Claassen bewus van die prosedures en is dit aan hom verduidelik. Staatsaanklaer Jannie Knipe voer aan dat Claassen egter steeds "ongemagtigde, bedrieglike bestellings" uitgereik het. Claassen het glo ook 'n korrupte verhouding met twee maatskappye gehad waarvoor hy 'n vakansie vir twee in Mauritius, 'n televisiestel en R50 000 kontant ontvang het.
Claassen moet weer op 9 September in die hof verskyn.
Bellville SANParke worcester
[Video] Vrou sien op selfoon hoe rowers kliënte aanhou
Kinders hoor 'Daddy kom huis toe' voor pa sterf
Magtag, hulle stel hom aan om armoede te verlig en dan "line" hy sy sakke uit soos Zuma en sy vrinne!! Wanneer gaan dit ophou – wanneer ons land TOTAAL BANKROT is?? Dan sal dit nie meer baie lank wees nie!!!